A rendelet elfogadásához **minősített többség** szükséges

**Előterjesztés**

***a 1. számú napirendi ponthoz***

**Mórágy Község Önkormányzata Képviselő-testületének 2016. október**

**24. napján tartandó rendes ülésére**

Tárgy: Törvényességi felhívás megtárgyalása

Az egészségügyi alapellátási körzetek megállapításáról szóló önkormányzati rendelet-tervezet elfogadása

**Előterjesztő és előadó:** Glöckner Henrik polgármester

**Az előterjesztést készítette:** Bakó Józsefné jegyző

**A törvényességi ellenőrzést végezte:** Bakó Józsefné jegyző

Tisztelt Képviselő-testület !

A Tolna Megyei Kormányhivatal 2016. évi ellenőrzési munkaterve alapján vizsgálta a települési önkormányzatok egészségügyi tárgyú rendeleteit, melynek megalkotására vonatkozó felhatalmazás az egészségügyi alapellátásról szóló 2015. évi CXXIII. törvényből( továbbiakban : Alapellátási tv. ) ered, különös tekintettel az egészségügyi alapellátások körzeteinek kialakítását érintően megalkotott rendeletekre.

Az Alapellátási törvény 6. § (1) bekezdése alapján felhatalmazást kap a települési önkormányzat képviselő-testülete arra, hogy rendeletben állapítsa meg és alakítsa ki az egészségügyi alapellátások körzeteit.

A Kormányhivatal a rendelkezésre álló nyilvántartás alapján megállapította, hogy a képviselő-testület az egészségügyi alapellátások körzeteit önkormányzati rendelet formában nem állapította meg.

A képviselő-testület mulasztásban megnyilvánuló törvénysértést követett el , mivel egészségügyi alapellátások körzeteit kialakítására rendeletben nem került sor.

A mulasztásos törvénysértés orvoslása érdekében a képviselő-testületének meg kell alkotnia a rendelet egészségügyi alapellátások körzeteit kialakításának vonatkozásában.

A képviselő-testület a szeptemberi ülésén már tárgyalta e rendelet tervezetet és ezen ülésen ezt el is tudja fogadni.

Kérem a Tisztelt Képviselő-testületet legelőször a törvényességi felhívást tárgyalja meg és fogadja el.

**Határozati javaslat :**

Mórágy község Önkormányzat Képviselő-testülete a Tolna Megyei Kormányhivatal TOB/22/638-1/2016. számú törvényességi felhívását megtárgyalta, a felhívásban rögzítetteket elfogadja.

Határidő: 2016. november 30.

Felelős: Glöckner Henrik polgármester

Határozattal értesítve: Tolna Megyei Kormányhivatal

A Képviselő-testület a szeptemberi testületi ülésén az egészségügyi alapellátási körzetek megállapításáról szóló önkormányzati rendelet-tervezet elfogadta és a rendelet-tervezetet véleményeztetésre elküldtük a Nemzeti Egészségfejlesztési Intézetnek, az alapellátásért felelős országos módszertani intézetnek.

**A Nemzeti Egészségfejlesztési Intézet a megküldött rendelet tervezetet véleményezte és megállapította, hogy a rendelet tervezetben szereplő adatok és a körzetek szerinti felosztások megfelelőek.**

Tisztelt Képviselő-testület!

Kérem a Tisztelt Képviselő-testületet, hogy az egészségügyi alapellátási körzetek megállapításáról szóló önkormányzati rendelet-tervezetet elfogadni szíveskedjenek.

Mórágy 2016. október 17.

Glöckner Henrik sk.

polgármester

**HATÁSVIZSGÁLATI LAP**

**az egészségügyi alapellátási körzetekről szóló**

**../2016.( …..) önkormányzati rendelet-tervezethez**

A jogalkotásról szóló 2010. évi CXXX. törvény 17. § (1) bekezdése értelmében

***„****A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.*

*(2) A hatásvizsgálat során vizsgálni kell*

*a) a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b) a jogszabály megalkotásának szükségességét, a jogalkotás elmaradásának várható következményeit, és*

*c) a jogszabály alkalmazásához szükséges személyi, szervezeti, tárgyi és pénzügyi feltételeket.”*

**aa.) társadalmi, gazdasági, költségvetési hatásai:** nincs

**ab.) környezeti és egészségi következményei:** A rendelet által szabályozott alapellátási körzetek biztosítják, hogy a településen élők közül mindenki hozzájuthasson háziorvosi, védőnői, fogorvosi alapellátáshoz, ügyeleti ellátáshoz. A kisgyermekek, valamint a nevelési és oktatási intézmények gyermekei és tanulói számára biztosított az iskola-egészségügyi ellátás. Az alapellátás célja az orvosi feladatok ellátásának biztosítása, egészségügyi preventív tevékenység ellátása.

**ac.) adminisztratív terheket befolyásoló hatásai:** A rendelet végrehajtásához szükséges személyi állomány rendelkezésre áll. Az ellátási kötelezettséggel rendelkező szolgáltatók érvényes működési engedéllyel rendelkeznek.

**b.) a jogszabály megalkotásának szükségessége, a jogalkotás elmaradásának várható következményei:** Az egészségügyi alapellátás körzetei meghatározásáról szóló önkormányzati rendelet elfogadását magasabb szintű jogszabály teszi kötelezővé. A helyi önkormányzat a rendelet megalkotásával törvényi kötelezettségnek tesz eleget.

**c.) a jogszabály alkalmazásához szükséges személyi, szervezeti, tárgyi és pénzügyi feltételei:** rendelkezésre állnak.

**Mórágy, 2016. 10.17.**

**Bakó Józsefné sk.**

**jegyző**

**Mórágy Község Önkormányzata Képviselő-testületének**

**…./2016. (….) önkormányzati rendelete**

**az egészségügyi alapellátási körzetek megállapításáról**

**tervezet**

Mórágy Község Önkormányzata Képviselő - testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró Nemzeti Egészségfejlesztési Intézet véleményének kikérésével a következőket rendeli el:

**1. A rendelet hatálya**

**1.§**

A rendelet hatálya kiterjed Mórágy község közigazgatási területén területi ellátási kötelezettséggel működő vegyes háziorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra.

**2. Az alapellátás körzetei**

**2.§**

Mórágy Község Önkormányzata teljes közigazgatási területe egy vegyes háziorvosi körzetet alkot. A körzet székhelye: 7165. Mórágy, Alkotmány 40/A.

**3.§**

Védőnői ellátás vonatkozásában Mórágy Község Önkormányzata teljes közigazgatási területe egy védőnői körzetet alkot Bátaapáti Község közigazgatási területével.

A körzet székelye: 7165. Mórágy, Alkotmány 40/A.

**4.§**

Mórágy Község Önkormányzata teljes közigazgatási területe a fogorvosi ellátás és az iskolafogászat vonatkozásában a bonyhádi I. számú fogorvosi körzetbe tartozik. A fogorvosi körzet székhelye:7150. Bonyhád, Perczel Mór utca 49., Mórágy község lakosságának fogorvosi ellátása a 7165. Mórágy, Alkotmány utca 40/A. telephelyen folyik.

**5.§**

Az alapellátáshoz kapcsolódó ügyeleti ellátást az önkormányzat a Bátaszék és környéke Önkormányzatainak Egészségügyi, Szociális és Gyermekjóléti Intézmény-fenntartó Társulás útján látja el . Az ügyeleti ellátás székhelye: 7140. Bátaszék, Kossuth utca 54.

**6 .§.**

Az iskola-egészségügyi ellátás a háziorvos és védőnő együttes szolgáltatásából áll, melyet a 7165. Mórágy, Alkotmány utca 40./A szám alatti orvosi rendelőben biztosítanak.

**7.§**

Mórágy község Önkormányzata biztosítja a Bátaapáti Község Önkormányzat között született megállapodás alapján, a mórágyi székhelyű, védőnői és iskola egészségügyi feladatok ellátását Bátaapáti község vonatkozásában.

8.§

Jelen rendelet 2016. október ….. napján lép hatályba.

Glöckner Henrik Bakó Józsefné

polgármester jegyző

Záradék:

A rendelet kihirdetve: 2016. október

Bakó Józsefné

jegyző